CELEX: 32017D1255
Language: lv
Date: 2017-07-11 00:00:00
Title: Komisijas Īstenošanas lēmums (ES) 2017/1255 (2017. gada 11. jūlijs) par paraugu, kas izmantojams, lai aprakstītu valstu sistēmas un procedūras organizāciju uzņemšanai par EURES dalībniecēm un partnerēm (Dokuments attiecas uz EEZ. )

12.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 179/18
            
         KOMISIJAS ĪSTENOŠANAS LĒMUMS (ES) 2017/1255
   (2017. gada 11. jūlijs)
   par paraugu, kas izmantojams, lai aprakstītu valstu sistēmas un procedūras organizāciju uzņemšanai par EURES dalībniecēm un partnerēm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 13. aprīļa Regulu (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013 (1), jo īpaši tās 11. panta 8. punktu,
   pēc apspriešanās ar EURES komiteju,
   tā kā:
   
               (1)
            
            
               Regulā (ES) 2016/589 cita starpā ir noteikti pamatprincipi un pamatkritēriji, kas piemērojami uzņemšanā par EURES dalībniekiem un partneriem.
            
         
               (2)
            
            
               Saskaņā ar Regulas (ES) 2016/589 11. panta 1. punktu katrai dalībvalstij līdz 2018. gada 13. maijam jāizveido sistēma, kā organizācijas uzņemt par EURES dalībniecēm un partnerēm, pārraudzīt to darbības un to, kā tās ievēro piemērojamos tiesību aktus, piemērojot šo regulu, un vajadzības gadījumā atsaukt to uzņemšanu.
            
         
               (3)
            
            
               Lai organizācijas, kam saskaņā ar Regulas (ES) 2016/589 40. pantu ir atļauts kā EURES dalībniecēm un partnerēm piedalīties pārejas periodā, varētu EURES tīklā palikt pēc pārejas perioda beigām, tām ir jāiesniedz pieteikums izskatīšanai minētajās uzņemšanas sistēmās.
            
         
               (4)
            
            
               Valsts nodarbinātības dienestiem, kas ir norīkoti saskaņā ar Regulas (ES) 2016/589 10. pantu, nepiemēro uzņemšanas sistēmas, bet tiem ir jāpilda minētajā pantā noteiktie pienākumi un jāatbilst tajā pašā pantā izklāstītajiem kritērijiem.
            
         
               (5)
            
            
               Saskaņā ar Regulas (ES) 2016/589 11. panta 6. un 7. punktu dalībvalstīm ar valsts koordinācijas biroja starpniecību ir jāinformē Eiropas Koordinācijas birojs par savām uzņemšanas sistēmām un apstiprinātajiem, noraidītajiem vai atsauktajiem pieteikumiem un Eiropas Koordinācijas birojam šī informācija jāpārsūta pārējiem valsts koordinācijas birojiem.
            
         
               (6)
            
            
               Sistemātiska informācijas apmaiņa starp dalībvalstīm un to sadarbība var sekmēt valsts uzņemšanas sistēmu modeļa un to piemērošanas kvalitātes uzlabošanos.
            
         
               (7)
            
            
               Lai nodrošinātu atklātu informācijas apmaiņu starp dalībvalstīm un to savstarpējo mācīšanos, ir jāizmanto kopīgs paraugs valsts uzņemšanas sistēmu aprakstīšanai un jāievieš informācijas apmaiņas mehānisms.
            
         
               (8)
            
            
               Laika gaitā paraugs var būt jāpielāgo, lai atspoguļotu pārmaiņas darbā pieņemšanas pakalpojumu tirgū un citas pārmaiņas. Tāpēc ir svarīgi ieviest pārvaldības modeli, lai nodrošinātu pienācīgu apspriešanos ar valsts koordinācijas birojiem un to iesaisti pirms parauga grozījumu pieņemšanas,
            
         IR PIEŅĒMUSI ŠO LĒMUMU.
   1. pants
   Priekšmets
   Šajā lēmumā ir sniegts paraugs, kas dalībvalstīm jāizmanto, aprakstot savas sistēmas, kuras paredzētas uzņemšanai par EURES dalībniekiem un partneriem un izveidotas saskaņā ar Regulas (ES) 2016/589 11. panta 1. punktu (valsts uzņemšanas sistēmas), un izklāstītas parauga grozīšanas procedūras un mehānismi citu dalībvalstu informēšanai par uzņemšanas sistēmām.
   2. pants
   Vispārīgie principi
   1.   Dalībvalstis sniedz informāciju par savām uzņemšanas sistēmām, izmantojot 6. pantā minēto kopīgo paraugu, un atjaunina šo informāciju ikreiz, kad ir izmaiņas.
   2.   Attiecībā uz uzņemšanas sistēmām katra dalībvalsts nodrošina, ka tiek īstenotas šādas darbības:
   
               a)
            
            
               potenciālo EURES dalībnieku vai partneru pieteikumu apstrāde un izvērtēšana;
            
         
               b)
            
            
               lēmumu pieņemšana par minēto pieteikumu apstiprināšanu vai noraidīšanu un par uzņemšanas atsaukšanu;
            
         
               c)
            
            
               par b) apakšpunktā minētajiem lēmumiem saņemto sūdzību izskatīšana un lēmumu pieņemšana par tām, kā arī tiesiskās aizsardzības līdzekļu piedāvāšana pret minētajiem lēmumiem;
            
         
               d)
            
            
               pārraudzības īstenošana attiecībā uz to, vai EURES dalībnieki un partneri ievēro valsts uzņemšanas sistēmu un pilda Regulā (ES) 2016/589 paredzētos pienākumus.
            
         3.   Dalībvalstis nodrošina, ka pieteikumu iesniedzējiem tiek sniegta skaidra informācija par to, kā tiks apstrādāti viņu pieteikumi, jo īpaši par informācijas apmaiņu ar citām dalībvalstīm par uzņemšanas, pārraudzības un atsaukšanas lēmumiem.
   3. pants
   Valsts koordinācijas biroju uzdevumi un pienākumi
   Kā noteikts Regulas (ES) 2016/589 11. panta 6. punktā, katrā dalībvalstī izveidoto valsts koordinācijas biroju pienākums ir informēt Eiropas Koordinācijas biroju par valsts uzņemšanas sistēmu un tās piemērošanu, konkrētāk:
   
               a)
            
            
               iesniegt aizpildītu 6. pantā minēto kopīgā parauga veidlapu, kurā ietverta informācija par valsts uzņemšanas sistēmu, tostarp visiem piemērotajiem kritērijiem un prasībām, un vajadzības gadījumā šo informāciju atjaunināt;
            
         
               b)
            
            
               informēt Eiropas Koordinācijas biroju par EURES dalībniekiem un partneriem, kas uzņemti saskaņā ar valsts uzņemšanas sistēmu;
            
         
               c)
            
            
               informēt Eiropas Koordinācijas biroju par uzņemšanas noraidījumiem, kas pamatoti ar neatbilstību, jo īpaši ar neatbilstību Regulas (ES) 2016/589 I pielikuma 1. iedaļas 1. punktam;
            
         
               d)
            
            
               Eiropas Koordinācijas biroju pastāvīgi informēt par EURES dalībnieku un partneru uzņemšanas atsaukšanu un tās pamatojumu.
            
         4. pants
   Eiropas Koordinācijas biroja uzdevumi un pienākumi
   1.   Eiropas Koordinācijas biroja pienākums ir atbalstīt dalībvalstu savstarpējo informācijas apmaiņu par valsts uzņemšanas sistēmām un to darbību, un tas šo atbalstu cita starpā sniedz šādi:
   
               a)
            
            
               izveido un uztur EURES portāla ārtīklā īpašu sadaļu, kurā valsts koordinācijas birojiem dara pieejamu
               
                           i)
                        
                        
                           6. pantā minēto paraugu un jebkādu saistītu informāciju par tā aizpildīšanu un iesniegšanu;
                        
                     
                           ii)
                        
                        
                           ņemot vērā Regulas (ES) 2016/589 11. panta 6. un 7. punktā noteikto Eiropas Koordinācijas biroja pienākumu pārsūtīt informāciju par piemērošanu citiem valsts koordinācijas birojiem – visu informāciju, ko valsts koordinācijas biroji saskaņā ar Regulu (ES) 2016/589 un šo lēmumu snieguši par uzņemšanas sistēmām un to piemērošanu;
                        
                     
                           iii)
                        
                        
                           sadarbības telpu informācijas apmaiņai par valsts uzņemšanas sistēmu izveidi un darbību;
                        
                     
         
               b)
            
            
               nodrošina jebkādus citus rīkus, apmācību un atbalstu, kas nepieciešami, lai atvieglotu informācijas apmaiņu un savstarpējo mācīšanos par uzņemšanas sistēmām;
            
         
               c)
            
            
               regulāri informē koordinācijas grupu par informācijas apmaiņas norisi un vajadzības gadījumā ierosina parauga un procedūru grozījumus un izmaiņas.
            
         2.   Eiropas Koordinācijas birojs pēc vienošanās ar konkrēto valsts koordinācijas biroju publicē EURES dalībnieku un partneru sarakstu EURES portālā.
   5. pants
   Koordinācijas grupas uzdevumi un pienākumi
   1.   Koordinācijas grupa rūpīgi pārrauga valsts uzņemšanas sistēmu darbību un ir forums, kurā apmainās ar viedokļiem un paraugpraksi, lai uzlabotu to darbību.
   2.   Koordinācijas grupa reizi gadā pārskata šā lēmuma piemērošanu, tādējādi sniedzot ieguldījumu darbības pārskatos un ex post novērtējuma ziņojumos, kas Komisijai jāsagatavo saskaņā ar Regulas (ES) 2016/589 33. un 35. pantu.
   3.   Ja ir jāpielāgo vai jāmaina 4. panta 1. punkta a) apakšpunktā minētā ārtīkla sadaļa vai jebkāda ar to saistīta informācija un dokumentācija, Eiropas Koordinācijas birojs pirms jaunas versijas pieņemšanas apspriežas ar koordinācijas grupu saskaņā ar Regulas (ES) 2016/589 14. pantu.
   6. pants
   Paraugs
   1.   Valsts koordinācijas biroji izmanto pielikumā sniegtā parauga elektronisko versiju, lai aprakstītu valsts uzņemšanas sistēmas, piemērotos kritērijus un prasības un sistēmu darbības nodrošināšanai norīkotās struktūras.
   2.   Aizpildīto paraugu iesniedz Eiropas Koordinācijas birojam uzreiz pēc valsts uzņemšanas sistēmas izveides. Katrreiz, kad šādi sniegtā informācija mainās, valsts koordinācijas birojs nekavējoties aizpilda un iesniedz jaunu paraugu ar atjauninātu informāciju.
   7. pants
   Stāšanās spēkā
   1.   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   2.   Eiropas Koordinācijas birojs līdz 2017. gada 1. decembrimEURES portāla ārtīklā dara pieejamu valsts koordinācijas birojiem pielikumā iekļautā parauga elektronisko versiju, jebkādus turpmākus tā grozījumus un visus pārējos attiecīgos norādījumu dokumentus.
   
      Briselē, 2017. gada 11. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 107, 22.4.2016., 1. lpp.
   
   
      PIELIKUMS
      
         Paraugs, kas valsts koordinācijas birojiem jāizmanto, sniedzot informāciju par valsts sistēmām un procedūrām organizāciju uzņemšanai par EURES dalībniecēm un partnerēm
      
      Šā parauga elektroniskā versija un visas konsolidētās versijas, kurās atspoguļoti vēlāki grozījumi, valsts koordinācijas birojiem būs pieejamas EURES portāla ārtīklā.
      I.   TIESISKAIS PAMATS
      Atsauce uz valsts likumu(-iem)/noteikumiem.
      II.   EURES DALĪBNIEKU UN PARTNERU ATLASES PROCESS
      1.   Metode
      
                  a)
               
               
                  Aprakstiet EURES dalībnieku un partneru atlasei izraudzīto metodi
                  
                              i)
                           
                           
                              Uzaicinājums izteikt ieinteresētību (atklāts vai paredzēts noteiktām organizācijām? Ja paredzēts noteiktām organizācijām, tad kurām un kāpēc?)
                           
                        
                              ii)
                           
                           
                              Iepirkums
                           
                        
                              iii)
                           
                           
                              Uzaicinājumi (kurām organizācijām un kāpēc?)
                           
                        
                              iv)
                           
                           
                              Cita
                           
                        
            
                  b)
               
               
                  Paskaidrojiet, kā tiks nodrošināta publicitāte (vai, piemēram, paziņojumi tiks publicēti elektroniski?)
               
            2.   Interešu konfliktu novēršana
      Aprakstiet pasākumus, ar kuriem novērš interešu konfliktus saskaņā ar šā lēmuma 2. panta 2. punktu
      3.   Uzņemšanas procesa organizēšana līdz statusa piešķiršanai
      
                  a)
               
               
                  Par pieteikumu apstrādi un izvērtēšanu atbildīgā struktūra
               
            
                  b)
               
               
                  Struktūras pienākumi
               
            4.   Statusa piešķiršanas process/informācija trešām pusēm
      
                  a)
               
               
                  Struktūra, kas pieņem apstiprināšanas/noraidīšanas lēmumus, pamatojoties uz pieteikumu izvērtējumu
               
            
                  b)
               
               
                  Struktūras pienākumi
               
            
                  c)
               
               
                  Laiks no pieteikuma iesniegšanas līdz pieteikuma iesniedzēju informēšanai par apstiprinājumu/noraidījumu
               
            
                  d)
               
               
                  Paskaidrojiet, kā pieteikuma iesniedzējus informē par pieteikuma apstiprinājumu/noraidījumu
               
            
                  e)
               
               
                  Paskaidrojiet, kā tiek nodrošināta pārredzamība informācijai, kas tiek publicēta par atlasītajiem EURES dalībniekiem un partneriem
               
            5.   Tiesību aktos paredzētās kārtības nodrošināšana
      
                  a)
               
               
                  Atbildīgā struktūra
               
            
                  b)
               
               
                  Paskaidrojiet, kā tiek izskatītas sūdzības, kas saistītas ar uzņemšanas sistēmu
               
            
                  c)
               
               
                  Pēc noraidījuma pieejamie tiesiskās aizsardzības līdzekļi
               
            6.   Uzņemšanas periods
      Vai uzņemšanas termiņš ir ierobežots? Ja ir, cik tas ir ilgs?
      7.   Atpakaļuzņemšanas process
      Aprakstiet procesu un grafiku
      8.   Pieteikšanās maksa
      Vai no pieteikumu iesniedzējiem tiek iekasēta maksa? Ja jā, kā to nosaka?
      III.   UZŅEMŠANAS KRITĒRIJI
      
                  1.
               
               
                  Regulas (ES) 2016/589 I pielikumā izklāstīto minimālo kritēriju piemērošana
               
            
                  2.
               
               
                  Iespējami valsts kritēriji un iemesli, kāpēc tie ir nepieciešami nolūkiem, kas minēti Regulas (ES) 2016/589 11. panta 2. punktā
               
            IV.   PĀRRAUDZĪBA
      
                  1.
               
               
                  Atbildīgā(-ās) struktūra(-as)
               
            
                  2.
               
               
                  Metode (uz datiem pamatota, kontrole un revīzija, izlases veida pārbaudes utt.)
               
            
                  3.
               
               
                  Pārbaužu biežums
               
            
                  4.
               
               
                  Par EURES dalībnieku un partneru darbību iesniegto sūdzību izskatīšana
               
            
                  5.
               
               
                  Uzņemšanas sistēmas prasību neievērošanas un Regulā (ES) 2016/589 noteikto pienākumu neizpildīšanas sekas
               
            V.   UZŅEMŠANAS ATSAUKŠANAS PROCESS
      
                  1.
               
               
                  Atbildīgā struktūra
               
            
                  2.
               
               
                  Struktūras pienākumi
               
            
                  3.
               
               
                  Aprakstiet lietu izskatīšanas procesu un grafiku
               
            
                  4.
               
               
                  Pēc atsaukšanas pieejamie tiesiskās aizsardzības līdzekļi
               
            VI.   UZŅEMŠANAS ATSAUKŠANAS KRITĒRIJI
      Norādiet valsts kritērijus uzņemšanas atsaukšanai.
      VII.   EURES DALĪBNIEKU UN PARTNERU SARAKSTS
      Iesniedzot paraugu Eiropas Koordinācijas birojam, paraugam pievieno EURES dalībnieku un partneru sarakstu, kuru regulāri atjaunina.